Likumprojekts

**Grozījumi Valsts nodrošinātās juridiskās palīdzības likumā**

Izdarīt Valsts nodrošinātās juridiskās palīdzības likumā (Latvijas Republikas Saeimas un Ministru Kabineta Ziņotājs, 2005, 8. nr.; 2008, 15. nr.; 2009, 14. nr.; Latvijas Vēstnesis, 2010, 178. nr.; 2011, 93., 132. nr.; 2012, 75. nr.) šādus grozījumus:

1.  5. pantā:

papildināt sesto daļu ar otro teikumu šādā redakcijā:

"Izdevumi par juridisko palīdzību no personas tiek piedzīti šajā likumā, Kriminālprocesa likumā un Civilprocesa likumā noteiktajos gadījumos un kārtībā.";

izteikt septīto daļu šādā redakcijā:

"(7) Valsts nesedz ar lietas vešanu saistītos izdevumus, izņemot izdevumus par juridisko palīdzību un ar to saistītos izdevumus."

2.  6. pantā:

aizstāt 11. punktā vārdu "atlīdzināšanu" ar vārdiem "atlīdzināšanu, izņemot gadījumu, ja juridiskās palīdzības sniegšana ir saistīta ar noziedzīga nodarījuma rezultātā cietušajam nodarītā morālā kaitējuma atlīdzināšanu";

izslēgt 13. punktu.

3. Izteikt 15. pantu šādā redakcijā:

"**15. pants. Juridiskās palīdzības sniegšana administratīvajās lietās**

Valsts nodrošina juridisko palīdzību administratīvajās lietās, un persona to var pieprasīt līdz galīgā tiesas nolēmuma spēkā stāšanās brīdim:

1) apelācijas procedūrās patvēruma piešķiršanas procesa ietvaros;

2) lēmuma par apstrīdēto izbraukšanas rīkojumu vai lēmuma par apstrīdēto lēmumu par piespiedu izraidīšanu pārsūdzēšanas ietvaros;

3) bāriņtiesas lēmuma par bērna tiesību un tiesisko interešu aizsardzību pārsūdzēšanas ietvaros."

4. Papildināt 32. pantu ar astoto daļu šādā redakcijā:

"(8) Juridiskās palīdzības sniedzējam ir pienākums savlaikus informēt tiesu par juridiskās palīdzības sniegšanu lietā, kā arī par juridiskās palīdzības sniegšanas pārtraukšanu."

5.  35. pantā:

papildināt trešo daļu ar otro teikumu šādā redakcijā:

"Lēmumā norāda arī brīdinājumu par lēmuma piespiedu izpildi, vienlaikus paredzot, ka gadījumā, ja lēmums labprātīgi nav izpildīts, 10 dienu laikā no lēmuma labprātīgas izpildes termiņa beigām Juridiskās palīdzības administrācija sagatavo un iesniedz zvērinātam tiesu izpildītājam izpildei Administratīvā procesa likumā noteiktajā kārtībā izdotu izpildrīkojumu.";

izslēgt 6.1daļu.

6. Papildināt pārejas noteikumus ar 19. punktu šādā redakcijā:

"19. Grozījumi attiecībā uz šā likuma 5. panta sestās daļas papildināšanu ar otro teikumu un grozījumi šā likuma 5. panta septītajā daļā par tā izteikšanu jaunā redakcijā stājas spēkā 2016. gada 1. janvārī."

Tieslietu ministra vietā –

labklājības ministrs

Uldis Augulis